text: Par dedens les palis estoient 
   Mainte gent qui moult se penoient 
   festiier à leur povoir. 
   En maint lieu peüssiez veöir 
   Danses, caroles, jeus et baus. 
   En haut, deseur les eschafaus, 
   Sist la royne Clarmondine. 
   Delez li sist sa suer Marine, 
   Et si sist Argente la bele. 
   La royne done Ynabele 
   I sist, et si sist Bien-doit-plaire, 
   Qui moult ert bonne et debonaire 
   Et en toute honnour connoissans. 
  